kardosdrur/scandi-wiki huggingface dataset:
Nat på museet 2

Nat på museet 2 (originaltitel Night at the Museum 2: Battle of the Smithsonian) er en amerikansk komediefilm fra 2009 og fortsættelsen til komediefilmen Nat på museet. I filmen medvirker Ben Stiller, Amy Adams, Hank Azaria, Bill Hader, Robin Williams, Owen Wilson, Steve Coogan, Alain Chabat, og Christopher Guest, samt adskillige stemmecameo og optrædener fra figurerne fra den første film. Filmen er instrueret af Shawn Levy og blev udgivet i biograferne 20. maj 2009 i Danmark.

Handling 
Larry Daley (Ben Stiller) er nu ejer af Dayleys Dimser (Daley Devices), et selskab han stiftede for at udgive sine opfindelser. Disse opfindelser, her i blandt den selvlysende lommelygte, blev skabt fra hans erfaringer som tidligere nattevagt på American Museum of Natural History. Han finder ud af museet er lukket, da det skal moderniseres, og genstandene skal opmagasineres på Smithsonian Institution i Washington.

Han tager derfor til Washington – og så er han atter tilbage i museets eventyrlige verden. Så snart at solen er gået ned, vækkes museet til live. De transporterede objekter, bl.a. cowboyen Jedediah (Owen Wilson), romergeneralen Octavius (Steve Coogan) kommer i stridigheder med den onde Farao Kahmunrah, der går efter at blive universets hersker med hjælp fra Al Capone (Jon Bernthal), Ivan den Grusomme (Christopher Guest) og Napoleon Bonaparte (Alain Chabat), og det er op til Larry at ordne det store kaos, med en voksmodel af Amelia Earhart (Amy Adams).

Medvirkende 
 Ben Stiller som Lawrence "Larry" Daley
 Amy Adams som Amelia Earhart/Museum Patron
 Robin Williams som Theodore Roosevelt
 Owen Wilson som Jedediah Smith
 Steve Coogan som Octavius Gaius
 Ricky Gervais som Dr. McPhee
 Rami Malek as Ahkmenrah
 Brad Garrett som stemmen af Påskeø hovedet
 Jake Cherry som Nicholas "Nicky" Daley
 Patrick Gallagher as Hunnen Attila
 Mizuo Peck as Sacagawea
 Hank Azaria as Kah Mun Rah/T/Abraham Lincoln
 Bill Hader som Gen. George Armstrong Custer
 Alain Chabat as Napoleon Bonaparte
 Christopher Guest as Ivan den Grusomme
 Jon Bernthal as Al Capone
 Eugene Levy as Albert Einstein Bobbleheads (Stemme)
 Keith Powell as Tuskegee Airman 1
 Craig Robinson as Tuskegee Airman 2
 Thomas Lennon som Orville Wright
 Robert Ben Garant som Wilbur Wright
 Jonah Hill som Brundun, Smithsonian Sikkerhedsvagt
 Mindy Kaling som tourguide på Smithsonian Museum
 Ed Helms som en af Larry's arbejdskolleger
 Alberta Mayne som Kissing Nurse
 The Jonas Brothers som stemmen af keruberne
 Jay Baruchel som Sailor Joey Motorola
 Thomas Morely som Darth Vader
 Crystal the Monkey som Dexter/Able

Eksterne henvisninger 
 Officielle webside 
 (2009) Night at the Museum 2: Battle of the Smithsonian  Trailer
 

Komediefilm fra USA
Fantasyfilm fra USA
Amerikanske film fra 2009
Engelsksprogede film
Eventyrfilm fra USA
Jedediah Smith


Jedediah Strong Smith, født den 6. januar 1799 i Jericho (nu kendt som Bainbridge) i New York, formodet død den 27. maj 1831, var en amerikansk jæger, pelshandler og opdagelsesrejsende, der er gået ind i historien som udforsker af Rocky Mountains og de nordamerikanske områder mod vest og sydvest i 1800-tallet.

Smith var den første hvide mand, der ankom til Californien via overlandsruten. I 1820'erne ledede han flere ekspeditioner gennem den vestlige del af Nordamerika og udforskede blandt andet Stillahavskysten fra San Diego til Columbia River, samt South Pass (ved hjælp af krageindianerne), hvilket forkortede rejseruten over Rocky Mountains.

Senere i sin karriere blev Smith involveret i pelshandelen i Santa Fe i New Mexico. Under en rejse fra Saint Louis til Santa Fe i maj 1831 forlod Smith gruppen for at lede efter vand, men vendte aldrig tilbage. Resten af gruppen fortsatte til Santa Fe i håb om, at han var fortsat dertil, men han ankom aldrig. Kort tid efter opdagede de rejsende en mexicansk købmand, der solgte flere af Smiths personlige ejendele. Købmanden påstod, at han fået dem af en bande comanchejægere, der havde taget dem fra en hvid mand, de havde dræbt i nærheden af Cimarron River. Smiths krop blev aldrig fundet.

For sine opdagelser har Smith givet navn til en del steder i det vestlige USA, som Jedediah Smith Redwoods State Park og Smith River i det nordlige Californien, og Jedediah Smith Wilderness i Wyoming.

Referencer i populærkultur 
 Han var med I TV mini-serien Into the West fra 2005 (spillet af Josh Brolin) og i komediefilmen Nat på Museet fra 2006 (spillet af Owen Wilson). Han var også med i forsættelsen Nat på Museet 2, udgivet i maj 2009, igen portrætteret af Owen Wilson.

Referencer

Fodnoter

Øvrige referencer 
 Morgan, Dale L. Jedediah Smith and the Opening of the American West. Bison Books, University of Nebraska Press, 1964. 
 Maurice S. Sullivan, The Travels of Jedediah Smith (Lincoln, University of Nebraska Press, 1992), 13.
 Maurice S. Sullivan, "Jedediah Smith, Trader and Trail Breaker", New York Press of the Pioneers, 1936.

Eksterne henvisninger 

 Jedediah Smith Society 

Opdagelsesrejsende fra USA
Amerikanere i 1800-tallet
Columbia River

Columbia River er en flod i den nordvestlige del af USA og sydvestlige del af Canada. Floden har givet navn til Columbia County i delstaten Washington i USA. Flodens længde er ca. 2.000 kilometer og er Nordamerikas fjerdestørste flod målt i vandvolumen. 

Floden løber fra den canadiske provins British Columbia gennem den amerikanske stat Washington og danner meget af grænsen mellem Washington og Oregon, før den løber ud i Stillehavet. Floden udspringer i 820 meters højde ved Columbia Lake i de canadiske Rocky Mountains.

Langs floden lever et rigt og varieret dyreliv og i floden findes mange fisk - bl.a. laks.

Columbia River er den flod i Nordamerika, der bidrager med mest elektrisk energi gennem vandkraft. Floden afvander 7 stater i USA og en canadisk provins. Derudover løber Columbia gennem den Canadisk provins British Columbia. Columbia er den 12. længste flod i USA og har det sjette største afvandingsområde.

Bifloder 
Columbia Rivers bifloder er bl.a.

Kootenay River, Snake River, Pend Oreille River, John Day River, Spokane River, Okanogan River, Yakima River, Cowlitz River og Willamette River.

Afvandingsområde 
Snake afvander dele af områder i flere amerikanske stater og en canadisk provins:

USA: Wyoming, Utah, Montana, Nevada, Idaho, Oregon, Washington

Canada: Alberta

Galleri

Andre store floder i USA 
Mississippi

Missouri

Rio Grande

Colorado

Red River

Se også 
Vandløb i USA

Kildehenvisninger

Eksterne henvisninger 

Vandløb i Washington
Vandløb i Canada
Vandløb i Oregon
Vandløb i USA
Cimarron River

Cimarron River er en biflod til Arkansasfloden. Den løber gennem delstaterne Oklahoma, Kansas, Colorado og New Mexico i USA efter sit udspring ved Raton Pass længst nordøst i New Mexico, og den udmunder i Arkansasfloden ved Tulsa i Oklahoma. Floden er 1 123 km lang, med et afvandingsområde på 46 565 km². Der ligger ikke betydende byer langs den.

Etymologi
Flodens nuværende navn kommer fra det tidligere spanske navn: Río de los Carneros Cimarrón, som kan oversættes til de vilde fårs flod. De tidlige amerikanske opdagelsesrejsende kaldte den Red Fork of the Arkansas (Arkansas' røde gaffel) på grund af vandets røde farve.

Flodens løb
Fra udspringet i New Mexico løber Cimarron, som her kaldes Dry Cimmarron, mod øst og ind i Oklahomas panhandle. Den svinger mod nordvest og ind i Colorado, men kun 15 km senere passerer den grænsen til Kansas, hvor den løber gennem Cimarron National Grassland og derefter Cimarron-ørkenen. På denne strækning udtørrer floden ofte helt i sommermånederne. Floden drejer tilbage mod Oklahoma, og krydser derefter frem og tilbage over grænsen mellem de to delstater, før den løber mod sydøst og ind i Oklahoma. Ved Tulsa munder floden ved reservoiret Keystone Lake ud i Arkansasfloden. På grund af lav vandstand er floden ikke sejlbar for skibe, og der er heller ikke bygget dæmninger langs floden.

Vandløb i USA
Shawn Levy

Shawn Adam Levy (født 1968 i Montreal, Quebec, Canada) er en canadisk-amerikansk filminstruktør og skuespiller. Han har instrueret Big Fat Liar, Det vilde dusin, Just Married, Den lyserøde Panter og Nat på museet.

Filmografi 
Instruktør
 Big Fat Liar (2002)
 Just Married (2003)
 Det vilde dusin (2003)
 Den Lyserøde Panter (2006)
 Nat på Museet (2006)
 Nat på Museet 2 (2009)
 Date Night (2010)

Eksterne henvisninger 

 

Filminstruktører fra USA
Smithsonian Institution

Smithsonian institution er USA's nationalmuseum og består af et antal museer og gallerier samt National Zoo. To museer ligger i New York og de øvrige i Washington D.C. De samlede udstillinger har mere end 142 millioner objekter. Den danske arkitekt Bjarke Ingels er blevet valgt ud til at udarbejde en masterplan for udviklingen af museet.

Institutioner i Washington 
 Anacostia Museum and Center for African American History and Culture
 Arthur M. Sackler Gallery
 Arts and Industries Building
 Freer Gallery of Art
 Hirshhorn Museum and Sculpture Garden
 Museum of African American Music
 National Air and Space Museum
 Steven F. Udvar-Hazy Center (ved Washington Dulles International Airport i Chantilly, Virginia)
 National Museum of African Art
 National Museum of American History
 National Museum of the American Indian (både i New York, NY, og Washington, DC)
 National Museum of Natural History
 National Portrait Gallery
 National Postal Museum
 National Zoo (Smithsonian National Zoological Park)
 S. Dillon Ripley Center
 Smithsonian American Art Museum
 Smithsonian Institution Building
 The National Gallery of Art er tilknyttet Smithsonian, men drives af en separat stiftelse.

Institutioner i New York 
 National Museum of the American Indian (både i New York, NY, og Washington, DC)
 Cooper-Hewitt, National Design Museum

Eksterne henvisninger 
 Smithsonian Institution (engelsk)

Museer i USA
Etableret i 1846
Steve Coogan

Stephen "Steve" John Coogan (født 14. oktober 1965 i Middleton, Greater Manchester, England) er en britisk skuespiller, komiker og imitator. Coogan er mest kendt som ham, der spiller den selvoptatgede programvært Alan Partridge i satireprogrammet Knowing Me, Knowing You... with Alan Partridge og I'm Alan Partridge. Udenfor England er Coogan bedre kendt for sine filmroller, som Muldvarp i Terry Jones' Vinden i Piletræerne (1996), Phileas Fogg i et remake af Jules Verne's Jorden rundt på 80 dage med Jackie Chan og Octavius, den første romerske kejser og nevø til Julius Caesar, i Nat på Museet og i Nat på Museet 2, hvor han spiller sammen med Ben Stiller og Owen Wilson.

Steve Coogan har været nomineret til og vundet flere priser. Af priserne han har vundet var både BAFTAs Best Comedy Performance og BAFTAs Best Comedy tildelt Coogan for filmen I'm Alan Partridge i 1998. 

 Udvalgt filmografi 
 2002 – 24 Hour Party People 2004 – Jorden rundt på 80 dage 2006 – Marie Antoinette 2006 – Nat på Museet 2008 – Tropic Thunder 2008 – Hamlet 2 2009 – Nat på Museet 2 2013 – Philomena 2018 – Gøg og Gokke''

Eksterne henvisninger 

 

Skuespillere fra England
Komikere fra England
Gammelpreussere

Gammelpreusserne var et baltisk folkeslag som levede i de historiske områder Østpreussen og Vestpreussen, mellem floden Weichsel/Wisła og Memelland. Gammelpreusserne talte gammelpreussisk, et vestbaltisk sprog.

Gammelpreusserne var hedninge, og i 1200-tallet blev Den tyske orden hentet til Preussen for at kristne gammelpreusserne. Dette førte til, at gammelpreusserne enten blev fortrængt af tyske nybyggere eller germaniseret (assimileret ind i den tyske befolkning).

Det gammelpreussiske sprog overlevede blandt dele af befolkningen frem til 1700-tallet, hvor man regner med, at den sidste, som beherskede sproget, døde.

Baltere
Tidligere folkeslag i Baltikum
Phileas Fogg

Phileas Fogg er en fiktiv excentrisk englænder og hovedperson i romanen Jorden rundt i 80 dage (orig. Le tour du monde en quatre-vingts jours) der blev udgivet af Jules Verne i 1872. 

På grund af et væddemål drager Fogg af sted for at vise, at det kan lade sig gøre at rejse Jorden rundt på 80 dage. Hans rejse har inspireret mange til  det samme, blandt andet Nellie Bly, Michael Palin og Palle Huld. Navnet er også brugt af mange selskaber tilknyttet rejser eller eksotiske steder, som for eksempel hoteller, rejsebureauer og restauranter.

Phileas Fogg blev spillet af David Niven i filmatiseringen fra 1956, af Pierce Brosnan i miniserien fra 1989 og af Steve Coogan i Disney-filmatiseringen fra 2004.

Eksterne henvisninger 
 

Jules Verne
Litterære personer
Rob Mayth

Rob Mayth (født Robin Brande, 5. februar 1984 i Hagen) er en tysk DJ og Hands Up Producent.

Allerede i sine unge dage opdagede Rob Mayth sit talent for musik. Han voksede op i en familie hvor musik betød en masse for dem alle. Han begyndte at tage klavertimer som 8-årig men det tilfredstillede ham ikke helt. Efter at have holdt sit første keyboard i sine hænder kunne han ikke stoppes af noget som helst.

I 1996 tog han sine første skridt med programmer som "Dance Machine" eller "Magix Music Maker". Han nåede dog hurtigt bunden af disse programmers muligheder. På hans safaritur gennem musikprogrammer gjorde han et længere stop ved Fruity Loops. Her kunne han næsten realisere sine ideer.

Han begyndte at "udgive" sine numre på internetsider som "Myownmusic"(gtmusic.de) eller "Virtual-Volume" for at nå et bredere "publikum". På grund af dette modtog han en masse feedback og kritik som hjalp ham med at forbedre hans numres kvalitet. Det tog ikke lang tid før han optog sin første demo-CD. 

Over årene fik Rob flere chancer for at snakke om publicering af hans numre med nogle pladeselskaber. Det blev dog aldrig rigtigt til noget. Han gav ikke op men udviklede sig videre.

En dag lærte han Waveliner at kende via internettet. Han viste Waveliner sin demo.mp3 og det ramte præcis Waveliners smag/nerver. Dette resulterede i "duellen" "Waveliner vs. Rob Mayth". De arbejdede videre på nummeret og skabte et hit indenfor denne musiks kreds: "Harder than ever". Vinylen/Cd'en blev udsolgt på 2 uger. Allerede på den første uge fløj nummeret fra 0 til 11 på discomanias hitlister og den blev på den tyske DJ Playlist i 5 uger.

Det efterfølgende nummer "Children of Xtc", også fyldt med energi, var lige så succesfuld som det forrige nummer.

Rob har allerede lavet remixes for Special D, Groove Coverage, Sven-R-G vs. Bass-T, Cascada, Alax M. vs Marc van Damme, Angel City, Base Attack og mange flere.

Musikproducere fra Tyskland
Frands Lykke

Frands Lykke til Overgård (omkring 1591 – 1655) var en dansk adelsmand, søn af Henrik Lykke til Overgård. 

Den 5-årige udenlandsrejse (1606-11), der afsluttede hans uddannelse og med længere ophold i Leipzig, Strassbourg og Paris førte ham gennem Tyskland, Schweiz og Frankrig, endte samtidig med, at hans far døde, og i det han således straks kunne tiltræde sin del af den betydelige arv, følte han sig ikke opfordret til at indtræde i hof- eller statstjenesten, ja han vedblev hele sit liv at være privatmand, når undtages, at han i et år (1647-48) sad som lensmand på Dronningborg. Han deltog selvfølgelig i stændermøderne og indtog ved flere lejligheder en ret fremtrædende stilling som en af den jyske adels repræsentanter, men hans betydning ligger i hans rigdom. Til arven efter forældrene kom efterhånden arv efter alle hans søskende, nemlig to brødre, der døde unge, og søsteren Anne Lykke, hvis eneste datter var død før moderen, og hans giftermål (1621) med Lisbet Brock (1603 – 1652), en datter af Eske Brock, forøgede hans rigdom, så at han ved sin død (1655) ejede omkring 8000 tdr. hartkorn. Hans årlige indtægter ansloges mod slutningen af hans liv til 16-20000 daler. Med megen omhu og indsigt skal han have styret sine mange gårde, i Skåne Ellinge og Ørtofte, som han dog begge skilte sig ved, på Sjælland Svanholm, Kindholm og Gisselfeld, på Lolland Kjelstrupgaard, på Fyn Rantzausholm, Brændegård, Flintholm og Rødkilde, i Jylland Kokkedal, som han solgte, Rødslet, som han tilkøbte sig 1649, Ovegaard, Skjern, Overgård, Hevringholm, Nielstrupgaard, Rudgaard (Rygaard) og Estruplund. Det var sikkert med tanken rettet på alle disse herregårde, at Christian 4. på sine sidste dage var så ivrig for at få et parti i stand mellem sin kære søn Ulrik Christian Gyldenløve og Frands Lykkes eneste datter, der da kun var et barn på 11-12 år, en plan, som kongens snart påfølgende død imidlertid kuldkastede. Foruden denne datter, Christence Lykke, som blev gift med Frands Brockenhuus og Frederik von Arenstorff, efterlod Frands Lykke sig en eneste søn, den ulykkelige Cai Lykke.

Kilder 

 

Godsejere fra Danmark
Lensmænd fra Danmark
Frands
Danskere i 1500-tallet
Danskere i 1600-tallet
Bredbladet dunhammer

 
Bredbladet dunhammer (Typha latifolia) er en mellem 1 og 2,5 meter høj sumpplante, der vokser ved søer og vandløb. Den ligner smalbladet dunhammer, men kan f.eks. kendes på at blomsterstandens hunlige og hanlige del sidder i umiddelbar forlængelse af hinanden (hos Smalbladet Dunhammer findes en afstand på 2-3 cm).

Beskrivelse 
Bredbladet dunhammer er en flerårig urt med en stiv, opret vækst. Stænglerne er hårløse og runde i tværsnit med spredtstillede, toradede, 1-2 cm brede blade. Bladene er linjeformede med parallelle ribber, hel rand og et halvcirkelformet tværsnit. Begge bladsider er hårløse og blågrønne. I bladets indre findes et svampet, luftfyldt væv.

Blomstringen sker i juli. Blomsterne findes i endestillede stande på særlige skud, hvor de hunlige blomster sidder samlet nederst i en kompakt, cylindrisk stand, mens de hanlige sidder ovenover i en mere smal, cylindrisk stand. Det er et kendetegn, at der ikke er afstand mellem den hunlige og den hanlige stand. De to stande er tilsammen ca 30 cm lange. Den tilsvarende længde hos Smalbladet Dunhammer er 15 cm. De enkelte blomster er 3-tallige og børsteformede. De mangler både bæger- og kronblade, og de har heller ikke avner, som kendes fra græs-familien. Frugterne er nødder med frøuld.

Rodnettet består af en kraftig rodknold, der bærer både de overjordiske stængler og de trævlede rødder.

Højde x bredde og årlig tilvækst: 2,00 x 0,25 m (200 x 25 cm/år).

Voksested 

Arten er udbredt i den nordlige, tempererede klimazone, i troperne og de subtropiske områder på begge halvkugler. Derimod findes den ikke i den sydlige del af Afrika, Sydasien, Polynesien og Australien.

I Danmark er den almindelig ved alle vandområder. Overalt er den knyttet til lavvandede rørsumpe med næringsrig bund.

På ejendommen Løgfrøgård i Hjerpsted ved Højer findes arten ved et anlagt vandhul sammen med bl.a. alm. brombær, alm. sumpstrå, tagrør, alm. vandranunkel, gråpil, lysesiv, svømmende vandaks og vejbredskeblad

Referencer

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Sumpplanter
Dunhammer
Planter i Danmark
Dunhammer-familien
French Open-mesterskabet i mixed double 2009

Mixed double-turneringen ved French Open 2009 er den 97. mixed double-turnering ved French Open i tennis. Forsvarende mestre er Viktoria Azarenka og Bob Bryan.

Resultater

Se også 
 French Open 2009 (herresingle)
 French Open 2009 (damesingle)
 French Open 2009 (herredouble)
 French Open 2009 (damedouble)

Kilder / eksterne henvisninger 
 French Open    

Mixed double 2009
Ribbentrop

Ribbentrop:
 (Ullrich Friedrich Willy) Joachim von Ribbentrop (1893  1946)
 Molotov-Ribbentrop-pagten

Nedertyske efternavne
Love Me Tender

Love Me Tender er en amerikansk sort-hvid-film fra 1956. Filmen, hvis hovedroller blev spillet af Richard Egan, Debra Paget og Elvis Presley, blev produceret af David Weisbart på 20th Century Fox og havde Robert D. Webb som instruktør.

Filmen blev indspillet i perioden 23. august til 8. oktober 1956 og havde premiere i New York samme år den 15. november. Den havde dansk premiere den 5. september 1958.

Love Me Tender var den første i en lang række af film med Elvis Presley og den eneste, hvor han ikke havde den suveræne hovedrolle.

Filmen var en western fra tiden umiddelbart efter den amerikanske borgerkrig og er bygget over den delvist autentiske roman The Reno Brothers af Maurice Geraghty.

Den danske titel på Love Me Tender var Reno-brødrene.

Rollefordelingen 
De væsentligste roller i Love Me Tender var således fordelt:
 Richard Egan - Vance Reno
 Elvis Presley - Clint Reno
 Debra Paget - Cathy
 Robert Middleton - Siringo
 William Campbell - Brett Reno

Musik  
Sangen "Love Me Tender" var titelmelodi til filmen og blev indsunget af Elvis Presley den 24. august 1956. Sangen blev krediteret Vera Matson og Elvis Presley, men var i realiteten skrevet af Ken Darby, som var gift med Vera Matson. Den var baseret på "Aura Lee", en amerikansk sang fra 1861. "Aura Lee" anvendtes i øvrigt som basis for "Violet (Flower Of NYU)", som var en af sangene i Presleys næstsidste spillefilm, The Trouble With Girls.

I filmen var der, foruden titelnummeret, yderligere tre sange, alle indsunget af Elvis Presley i august 1956 og indspillet i studiet 'Fox's Stage One' i Hollywood. Alle filmens sange blev skrevet af Darby men krediteret Vera Matson og Elvis Presley.

De fire sange i filmen var:
 "Love Me Tender" 
 "Let Me"
 "Poor Boy"
 "We're Gonna Move"

Andet 
Selv om filmen, som nævnt, var henlagt til tiden omkring afslutningen på den amerikanske borgerkrig, ser man på et tidspunkt Elvis anvende en guitar af mærket Gibson L-5, som først blev fremstillet fra 1922.

Eksterne henvisninger
 

Elvis Presley-film
Amerikanske film fra 1956
Dramafilm fra USA
Westernfilm fra USA
Film baseret på bøger
Jerzy Kosinski

Jerzy Kosinski (14. juni 1933 – 3. maj 1991) var en polsk-amerikansk forfatter, bedst kendt for romanerne Velkommen Mr. Chance og Den bemalede fugl. Førstnævnte er i 1979 blevet filmatiseret under originaltitlen på bogen Being There med Peter Sellers i hovedrollen.

Jerzy Kosinski blev født i Lodz i Polen og overlevede anden verdenskrig under falsk identitet hos en katolsk famile. Efter krigen blev han genforenet med sine forældre og tog en universitetsgrad i historie og statskundskab i Polen. Efter studierne i 1957 emmigrede han til USA. Han startede uden en krone på lommen, men opnåede stor rigdom og anerkendelse sidenhen. I 1962 giftede han sig med Mary Hayward Weir som var arving til et stålemperium. De blev skilt igen i 1966. Hun døde af kræft i 1968. Jerzy Kosinski dedikerede Den bemalede fugl fra 1965 til hende.
Kosinski skulle i 1969 have været med til festen hos skuespilleren Sharon Tate, hvor Charles Mansons tilhængere dræbte Sharon Tate samt 4 andre gæster. Jerzy Kosinski var blevet forsinket ved en mellemlanding og nåede derfor ikke festen.

Han begik selvmord den 3. maj 1991.

Bibliografi 

 The Future Is Ours, Comrade: Conversations with the Russians (1960) Udgivet under forfatter-psydonymet "Joseph Novak" 
 No Third Path (1962). Udgivet under forfatter-psydonymet "Joseph Novak" 
 The Painted Bird – Den bemalede fugl (1965) 
 The Art of the Self: Essays à propos Steps (1968)
 Steps (1969) 
 Being There – Velkommen Mr. Chance (1971) 
 The Devil Tree (1973) Udvidet og genudgivet (1982) 
 Cockpit (1975) 
 Blind Date (1977) 
 Passion Play (1979) 
 Pinball (1982) 
 The Hermit of 69th Street (1988) 
 Passing By: Selected Essays, 1962-1991 (1992)

Eksterne henvisninger 

 

Romanforfattere fra Polen
Romanforfattere fra USA
Essayister fra USA
Engelsksprogede forfattere
Essayister fra Polen
Personer der har begået selvmord